Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Unujara tviterkampanjo diskonigos la voĉojn de 50 retaj aktivistoj pri indiĝenaj lingvoj
#000004
Krom alia mencio, ĉiuj ligiloj en ĉi tiu artikolo kondukas al retpaĝoj en Esperanto.
#000006
Ekde lundo, la 14-a de januaro, retaktivuloj pri indiĝenaj lingvoj el Latinameriko animas laŭvice la tviter-konton @ActLenguas [es] (Lingva Aktivismo). Kunordigata de Rising Voices [en] (Kreskantaj Voĉoj), tiu kampanjo en sociaj retejoj okazas en la kunteksto de la Internacia Jaro de la Indiĝenaj Lingvoj 2019 [en] kaj donos spacon al diversaj voĉoj de la regiono por prezenti siajn spertojn rilate al lingva revigligo.
#000007
En la venontaj 50 semajnoj, 50 diversaj aktivistoj kundividos [en] vidpunktojn pri tio, kion ilia denaska lingvo signifas por ili kaj por iliaj komunumoj. Ĉiuj tiuj aktivistoj laboras por antaŭenigi la uzadon de siaj lingvoj en novaj kampoj, kiel la Interreto, kiu prezentas multajn oportunojn kaj defiojn. Sed ekzistas ankaŭ grava eksterreta komponanto en ilia aktivismo rilate al longdaŭraj historioj kaj nuntempaj kuntekstoj kiuj influas la viglecon de la indiĝenaj lingvoj.
#000008
En la lastaj kvin jaroj, Rising Voices (RV) faciligis retan aktivismon helpante organizi renkontiĝojn [es] kaj metiejojn kaj provizante per mikrofinancado [en] kaj subteno diversajn projektojn en la regiono. RV ankaŭ reliefigas novigajn retajn iniciatojn en nia esplorretejo [es], sed ni sentas ke tiu kampanjo estas aparte grava, ĉar tiuj kiuj sekvos ĝin tvitere aŭdos tion, kion la aktivuloj mem diras.
#000009
La respondo al la alvoko por partoprenantoj estis tre pozitiva, kaj la sinsekvo estas jam planita ĝis majo. Ni malfermis la kunvokon unuavice al homoj kiuj partoprenis en unu el la regionaj renkontiĝoj, renkontiĝo pri mikrokreditoj aŭ aliaj aktivaĵoj de Rising Voices.
#000010
Nia unua gasto estas Yásnaya Elena Aguilar Gil [es], indiĝena virino el la ŝtato Oaĥako. Legu pli pri ŝi en ŝia profilo [en] publikigita en RV. Yásnaya kaj ŝia kolego Tajëëw Díaz-Robles [es], kiu administros la tviteran konton pli poste ĉi-jare, estis kelkaj el la arkitektoj de la koncepto de “reta aktivismo” kiel strategio por promocii lingvojn kaj allogi novajn parolantojn. Kvankam teknologio kaj Interreto ne solvos magie la seriozan problemon de la lingva perdo, ili povas havi gravan rolon en ampleksa strategio de lingva revigligo.
#000011
En oktobro 2014, kiam la du virinoj kunlaboris kun la biblioteko Juan de Córdova [es] en Oaĥako, ili partneriĝis kun Rising Voices por la unua nacia renkontiĝo de la retaktivuloj por indiĝenaj lingvoj [en], kiu kunigis pli ol 30 homojn el Meksiko, dum tri tagoj de kundivido kaj kunlernado. El tiu renkontiĝo naskiĝis loka reto de reciprokaj subteno kaj kuraĝigo. Multaj el la homoj kiuj partoprenis la unuan eventon estas en la gastlisto por la kampanjo @ActLenguas en sociaj retejoj.
#000012
Post tiu renkontiĝo, naciaj retoj formiĝis en landoj kiel Bolivio [en], Peruo [en], Kolombio [en], kaj ankaŭ lokaj projektoj, kiuj fokusiĝas je unu lingvo aŭ kelkaj lingvoj en specifa areo. Homoj el tiuj projektoj kaj retoj estas ankaŭ bone reprezentitaj en tiu kampanjo.
#000013
Iliaj personaj historioj, laborego kaj sindediĉo kuŝas en la koro de tiuj retoj. Tiuj aktivuloj entuziasmiĝas kundividi historiojn kun homoj kiuj malmulte scias pri indiĝenaj lingvoj en Latinameriko, kaj ankaŭ kun aliaj indiĝenaj komunumoj kaj aktivuloj kiuj vidos en tiuj historioj eĥojn de siaj propraj spertoj kaj samtempe lernos pri aliaj partoj de Latinameriko kaj iliaj unikaj kuntekstoj.
#000014
Inter la partoprenantoj kiuj sin prezentis por administri la konton troviĝas:
#000015
Simona, mapuĉa studento kiuj doktoriĝas pri lingvistiko
Leonardy, vajua vikipediisto, kiu serĉas manierojn kundividi konojn en sia lingvo
Rodrigo, zapoteka esploristo en la kampo de la retaktivismo
Ruben, ajmara poeto kiu freŝdate publikigis premiitan libron en sia lingvo
Sasil, majaa kiu administras sekcion de sia loka ĵurnalo kaj raportas novaĵojn en sia denaska lingvo
Misael, Triqui [en], kaj Netza, miŝteko, ambaŭ motivitaj disponigi liberan programaron en siaj lingvoj
#000016
Tio estas nur kelkaj ekzemploj el tiuj, kiuj staras en la centro de tiu kampanjo por kundividi historiojn pri kritika lingvo-rilata laboro el Latinameriko. Vizitu la paĝon de la kampanjo [en] por vidi la nuntempan programon kaj sekvu ĝin regule por vidi la profilojn de la kontribuantoj.
#000017
Tiu projekto por sociaj retejoj estis inspirita de iniciatoj kiel @IndigenousX [en] en Aŭstralio, kies fondinto, Luke Pearson, grave kontribuis per gvidado en la etapoj de la planado. La konto ĉe Instagramo estas ankaŭ administrata alterne de membroj de la komunumo kaj tio estis bonega maniero kolekti enrigardojn pri nia diversa membraro kaj pri la lokoj kie ni loĝas.
#000018
Kvankam la pepoj estos unue en la hispana kaj en la prezentotaj indiĝenaj lingvoj, ni esploras manierojn organizi kaj traduki ĉefajn mesaĝojn por plilaŭtigi tiujn historiojn. Vi povas subteni tiun kampanjon sekvante la konton @ActLenguas en 2019 kaj repepante mesaĝojn, kiujn vi trovos inspiraj aŭ interesaj. Niaj gastoj scivolemas pri viaj komentoj kaj klopodos respondi.
#000019
Ĉi tiu artikolo venas de Rising Voices, projekto de Global Voices, kiu helpas disvastigi civitanajn komunikilojn al lokoj, kie kutime oni ne havas aliron al ili. · Ĉiuj artikoloj
#000020
Plej novaj artikoloj pri Latinameriko
#000021
Meksika kolektivo kiu piratas librojn por kundividi kulturon alfrontas blokadojn
#000022
Germinda Casupá, ĉikita indiĝeno fronte al fajro kaj masklismo
#000023
Kiel bangladeŝaj teolaboristoj povas travivi kun taga salajro de malpli ol du dolaroj?
#000027
Retpoŝto (ne estos publikigata) (deviga)
#000028
Aboni komentojn de ĉi tiu artikolo per retpoŝto
#000029
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000030
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000031
Speciala danko al niaj multaj subtenantoj
#000032